《登封至日》
明代·程本立

登封一室青山下，长至千官玉陛前。赤脚欲凌神盖雪，朱衣曾惹御炉烟。

惭无衮职丝毫补，愿祝皇图亿万年。静坐寒窗看羲画，经筵或者问韦编。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。